ברברה וולטרס

ברברה ג'יל וולטרס (באנגלית: Barbara Jill Walters; 25 בספטמבר 1929 – 30 בדצמבר 2022) הייתה עיתונאית יהודייה-אמריקאית.

ביוגרפיה 
וולטרס נולדה בבוסטון שבמסצ'וסטס. אביה היה סוכן כרטיסים ומפיק תיאטרון.

בצעירותה איבד אביה את רשת מועדוני הלילה שהייתה ברשותו ואת דירת הגג שבסנטרל פארק. את לימודיה היסודיים עשתה בניו יורק ובפלורידה, וקיבלה תואר BA בספרות אנגלית מטעם מכללת שרה לורנס בברונקסוויל.

בשנת 1961, לאחר קריירה קצרה כעוזרת לעיתונאי וככתבת ב-CBS, הצטרפה לתוכנית The Today Show ברשת NBC ככותבת וכתחקירנית. וולטרס התקדמה בתוכנית ועברה להגיש כתבות צבע קלילות יותר בתוכנית, שעסקה בעיקר בתחקירים ובראיונות כבדי ראש. בתוך שנה הפכה לכתבת כללית שאחראית באופן עצמאי על התחקיר והעריכה של משימותיה.

החל משנת 1979 הייתה חלק מצוות תוכנית התחקירים 20/20 ברשת ABC. וולטרס נודעה בראיונות שהביאה לתוכנית עם שורה ארוכה של מנהיגים בעולם, ביניהם: ראיון משותף בנובמבר 1977 עם מנחם בגין ואנואר סאדאת, מוחמד רזא שאה פהלווי ואשתו פארה דיבה, בוריס ילצין וולדימיר פוטין, פידל קסטרו, אינדירה גנדי מהודו, מועמר קדאפי מלוב ורבים אחרים.

הראיון של וולטרס עם מוניקה לווינסקי ב-1999 שבר את שיאי הרייטינג לתוכנית חדשות בארצות הברית, עם כ-74 מיליון צופים.

ב-28 במרץ 2013 פורסם כי וולטרס תפרוש מעיסוקיה הטלוויזיוניים בשנת 2014, וזאת אחרי יותר מ-50 שנים על המסך.

חיים אישיים 
וולטרס הייתה נשואה ארבע פעמים לשלושה בעלים (עם בעלה השלישי היא התחתנה והתגרשה פעמיים). יש לה ילדה אחת, אותה אימצה עם בעלה השני.

וולטרס נפטרה ב-30 בדצמבר 2022, בגיל 93, אחרי מאבק במחלת האלצהיימר.

פרסים והוקרה 

ב-14 ביוני 2007 קיבלה כוכב במדרכת שדרת הכוכבים בהוליווד.

ספריה

 How to Talk with Practically Anybody About Practically Anything, Doubleday, 1970 
 Audition: a Memoir, Vintage Books, 2009

קישורים חיצוניים

 

 קטלין תומפסון, 
 
 ברברה וולטרס, באתר TV.com

הערות שוליים

בוסטון: אישים
ניו יורק: אישים
מנחי טלוויזיה יהודים
מנחות טלוויזיה אמריקאיות
עיתונאיות יהודיות אמריקאיות
עיתונאים יהודים אמריקאים
שדרני רדיו וטלוויזיה יהודים
שדרני רדיו וטלוויזיה אמריקאים
אישים שהונצחו בשדרת הכוכבים של הוליווד: טלוויזיה
סגל NBC
סגל ABC
זוכי אמי בשעות היום: מנחה תוכנית אירוח
אגדות דיסני
בוגרות שרה לורנס קולג'
בוגרי שרה לורנס קולג'
אמריקאיות שנולדו ב-1929
אמריקאים שנולדו ב-1929
אמריקאיות שנפטרו ב-2022
אמריקאים שנפטרו ב-2022
זוכי פרס וודרו וילסון
זוכי פרס לוסי